Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 412/12/8802	Košice I, 20.5.2013
EEČ : 2-63-119-2013

U Z N E S E N I E

Trestná vec:	obvinený XXXXX 
Prečin:	Poškodzovanie cudzej veci podľa § 245 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov a iné trestné činy

Rozhodol: 	prokurátor Okresnej prokuratúry Košice I
Podľa § 215 odsek 1 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX

                                 
- menovaný dňa 04.07.2012 v čase okolo 20.00 hod. na ul. Zimnej č. 24 v Košiciach tam s konárom v ruke poškodil dvere tam zaparkovaného OMV Honda FR-V TEČ: KE 147 FO v doposiaľ nevyčíslenej výške, pričom následne napadol vodiča uvedeného vozidla XXXXX, nar. XXXXX, bytom ul. Komenského č. 45 z Košíc, ktorý následne vystúpil von z auta a snažil sa ho upokojiť, pričom ho obv. XXXXX po chvíli napadol a to takým spôsobom, že ho päsťou pravej ruky udrel do sánky, na čo pošk. Žársky utiekol k dverám ul. Zimnej č. 18, kde v tom čase boli XXXXX, nar. 29.12.1974, bytom ul. Zimná č. 18, XXXXX a XXXXX, nar. 21.08.1980, bytom ul. Zimná č. 18, XXXXX, ktoré zobrali dnu do vchodu pošk. Žárskeho, pričom následne obv. XXXXX pristúpil k dverám a s konárom v ruke rozbil sklenú výplň na vchodových dverách, následne odišiel k tam zaparkovanému OMV SUZUKI SX4, TEČ: KE 689 GL, kde s konárom rozbil pravé zadné okno kufra a spôsobil preliačinu nad pravým zadným svetlom, následne na OMV Chevrolet Cruz TEČ: KE 852HV rozbil predné bočné sklo pri vodičovi a spôsobil preliačinu na streche vozidla, následne pristúpil k tam zaparkovanému OMV Suzuki SX4, TEČ: KE 538 HV a s konárom rozbil okno a spätné zrkadlo na strane spolujazdca, pričom obv. XXXXX uvedeným konaním spôsobil škodu pre majiteľa OMV Suzuki SX4, TEČ: KE 689 GL vo výške cca. 400,- €, pre majiteľa OMV Chevrolet Cruz TEČ: KE 852HV vo výške cca. 1.300,- €, pre majiteľa OMV Suzuki SX4, TEČ: KE 538 HV vo výške cca. 500,- €, spôsobil zranenie podľa lekárskej správy pre pošk. Žárskeho: odlomenie dolných hryzákov, podvrtnutie zuba č. 33, odrenina a pomliaždenina ľavého lakťa, pomliaždenie pravého ramena s predpokladanou dobou liečenia do 5 dní, čím uvedeným skutkom zničil, poškodil alebo urobil neupotrebiteľnou cudziu vec a spôsobil tak na cudzom majetku malú škodu, taktiež sa dopustil slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného, 

lebo je nepochybné, že sa nestal skutok, pre ktorý sa vedie trestné stíhanie

Odôvodnenie:

	Uznesením policajného orgánu Obvodného oddelenia PZ XXXXX - Staré mesto sp. zn. ČVS-ORP-2635/SM-KE-2012 zo dňa 04.07.2012 bolo začaté trestné stíhanie a  vznesené obvinenie XXXXX pre prečin poškodzovania cudzej veci  podľa § 245 ods. 1 Trestného zákona a iné, na tom skutkovom základe, že

- menovaný dňa 04.07.2012 v čase okolo 20.00 hod. na ul. Zimnej č. 24 v Košiciach tam s konárom v ruke poškodil dvere tam zaparkovaného OMV Honda FR-V TEČ: KE 147 FO v doposiaľ nevyčíslenej výške, pričom následne napadol vodiča uvedeného vozidla XXXXX, nar. XXXXX, bytom ul. Komenského č. 45 z Košíc, ktorý následne vystúpil von z auta a snažil sa ho upokojiť, pričom ho obv. XXXXX po chvíli napadol a to takým spôsobom, že ho päsťou pravej ruky udrel do sánky, na čo pošk. Žársky utiekol k dverám ul. Zimnej č. 18, kde v tom čase boli XXXXX, nar. 29.12.1974, bytom ul. Zimná č. 18, XXXXX a XXXXX, nar. 21.08.1980, bytom ul. Zimná č. 18, XXXXX, ktoré zobrali dnu do vchodu pošk. Žárskeho, pričom následne obv. XXXXX pristúpil k dverám a s konárom v ruke rozbil sklenú výplň na vchodových dverách, následne odišiel k tam zaparkovanému OMV SUZUKI SX4, TEČ: KE 689 GL, kde s konárom rozbil pravé zadné okno kufra a spôsobil preliačinu nad pravým zadným svetlom, následne na OMV Chevrolet Cruz TEČ: KE 852HV rozbil predné bočné sklo pri vodičovi a spôsobil preliačinu na streche vozidla, následne pristúpil k tam zaparkovanému OMV Suzuki SX4, TEČ: KE 538 HV a s konárom rozbil okno a spätné zrkadlo na strane spolujazdca, pričom obv. XXXXX uvedeným konaním spôsobil škodu pre majiteľa OMV Suzuki SX4, TEČ: KE 689 GL vo výške cca. 400,- €, pre majiteľa OMV Chevrolet Cruz TEČ: KE 852HV vo výške cca. 1.300,- €, pre majiteľa OMV Suzuki SX4, TEČ: KE 538 HV vo výške cca. 500,- €, spôsobil zranenie podľa lekárskej správy pre pošk. Žárskeho: odlomenie dolných hryzákov, podvrtnutie zuba č. 33, odrenina a pomliaždenina ľavého lakťa, pomliaždenie pravého ramena s predpokladanou dobou liečenia do 5 dní, čím uvedeným skutkom zničil, poškodil alebo urobil neupotrebiteľnou cudziu vec a spôsobil tak na cudzom majetku malú škodu, taktiež sa dopustil slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného. 

Dňa 03.12.2012 predložil policajný orgán Obvodného oddelenia PZ XXXXX - Staré mesto na tunajšiu prokuratúru návrh na zastavenie trestného stíhania proti obv. XXXXX nakoľko obvinený nebol v čase činu pre nepríčetnosť trestne zodpovedný.

Po preskúmaní spisového materiálu som zistil, že návrh vyšetrovateľa je dôvodný.

V priebehu vyšetrovania bol vypočutý obvinený XXXXX, ktorý uviedol, že uvedený deň cestoval z Lučenca, kde pracoval. Už vo vlaku cítil pach potkanov z kanála. Nevie kedy prišiel do Košíc. Z incidentu si nepamätá skoro nič, vie len, že rozbil nejaké autá, pamätá sa, že sedel na polícii.

Obvineného zo spáchania skutku usvedčuje svedok XXXXX, ktorý vo svojej výpovedi uviedol, že dňa 04.07.2012 okolo 20.00 hod. pracoval ako vodič Taxi služby CTC Taxi. Sedel v aute a keď začul buchnutie, vyšiel z auta, videl nejakého chlapca s konárom v ruke. Ten chlap buchol po dverách s tým konárom. Snažil sa ho zachytiť, ale zahnal sa na neho, pošmykol sa a spadol na zem. Nato vstal a snažil sa ho ukľudniť, po chvíli prestal, potom znova začal a udrel ho päsťou do sánky a zaliala ho krv. Poškodený začal utekať ku bráne, kde boli dve ženy s deťmi, tie ho vpustili dnu. Ten muž ešte búchal po sklenenej výplni, ktorú rozbil, nato prišli policajti, ktorí ho spacifikovali.

Dňa 27.09.2012 bol sudcom Okresného súdu XXXXX I pre prípravné konanie vydaný príkaz na vyšetrenie duševného stavu obv. XXXXX.

Zo znaleckého posudku z odboru zdravotníctva odvetvia psychiatrie vyplýva, že obvinený XXXXX v čase spáchania skutku trpel na akútnu psychózu. Táto diagnóza bola potvrdená aj ústavným pobytom na I. psychiatrickej klinike v Košiciach. Obvinený v čase činu konal pod vplyvom duševnej choroby, hlavne halucinácií a bludov.

Podľa § 215 ods. 1 písm. e) Trestného poriadku prokurátor zastaví trestné stíhanie ak obvinený nebol v čase spáchania činu pre nepríčetnosť trestne zodpovedný.

Z uvedených dôvodov bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor